Ons unieke toer na die Balkanlande 2020 - Winskoop Toere
Slowenie, Kroasie, Montenegro, Bosnie Hezegovina
20 May 2020 - 05 Jun 2020
Balkanlande: Die Mooiste Natuurtonele in Europa
Hierdie toer is reeds ons elfde toer na die Balkanlande!
Ons besoek: Kroasië, Slowenië, Montenegro, Bosnië en Herzegovina
Hierdie lande wat almal vroeër deel van Jugoslawië was, het in die oorgangstyd voor 1990 na onafhanklikheid gestreef, maar het toe in oorlogstryde onder mekaar verval. Die ergste stryd het in Bosnië en Herzegovina gewoed van 1992 tot 1995. Vredesonderhandelinge is in November 1995 gefinaliseer. Daar het dus reeds meer as twee dekades verloop sedert die gewapende konflik in hierdie streek.
WinskoopToere is dankbaar om weer eens vir Suid-Afrikaners die geleentheid te kan bied om hierdie interessante streek, met sy hartseer geskiedenis aan die een kant, en sy wonderlike natuurskoon aan die ander kant, te besoek. Daar is min sulke mooi plekke in die wêreld!
“Baie baie dankie vir ‘n onvergeetlike 2 weke vir almal se geduld en liefde. Fanie & Lientjie julle is tops!!!” – Juli Niemand
“Baie dankie dit was baie baie lekker en die groep besonders. Goed gereël en baie glad verloop.” – Riette Badenhorst
“BAIE dankie Fanie en Lientjie vir ‘n besonderse toer, uitstekende verblyf en wonderlike plekke gesien.
Joan en ek het dit regtig baie geniet.” – Johann v Rensburg
Ervaar die ongerepte natuurskoon van die Balkanlande
‘n Fenominale lentetoer! 20 Mei – 5 Junie 2020
*Die land is meestal bergagtig, en sluit die sentrale Dinariese Alpe in.
Ons toerprogram vir 2020:
Ons Balkanlande toergroep vertrek vanaand van die OR Tambo Lughawe in Johannesburg na Europa (aandete met drankies en ontbyt tydens die vlug). (‘n Beperkte aantal vlugte vanaf Kaapstad is beskikbaar op aanvraag.)
Venesië - Bled - Bohinj
Ons Balkanlande toergroep kom vroegoggend in Europa aan, en haal ‘n vlug na Venesië in Italië. Die luuksebus van ons Balkanlande toergroep wag reeds op ons op die lughawe in Venesië. Hiervandaan vertrek ons na Bled in Slowenië. (Die gerieflike luuksebus is die hele tyd tot ons beskikking.)
Aangekom in Bled, het al die lede van ons Balkanlande toergroep nou vrye tyd in hierdie skilderagtige dorpie. Ons bring die res van die dag hier deur.
Bled – spogfoto van toerlid Phil Grobler
Later vanmiddag vertrek ons Balkanlande toergroep per bus na Bohinj daarnaby. Hier meld ons aan by ‘n luukse vierster-hotel. Hierdie hotel is op die oewer van die Bohinj Meer geleë. Ons geniet vanaand ‘n smaaklike buffet-ete hier. Die volgende twee nagte gaan ons in hierdie verruklike omgewing oornag.
Dag 3: Vrydag 22 Mei 2020
Ons Balkanlande toergroep ry vanoggend na die formidabele middeleeuse kasteel in Bled – die oudste kasteel in Slowenië. Van hier af het mens ‘n fenominale uitsig oor die Bled Meer. Hier leer ons ook meer van die ontstaan van hierdie gletser-meer.
Later vandag ry ons Balkanlande toergroep met die tradisionele platboom-bote (Pletna-bote) na die eilandjie in die Bled Meer. Die Pletna-bote se geskiedenis word teruggevoer tot 1590. Hierdie unieke bote word tans nog deur die plaaslike inwoners gemaak!
Op die eiland kan jy die pelgrimskerkie Assumption of Mary besigtig. Hier is ook ‘n gesellige restaurant vir heerlike koffie.
Vanmiddag besoek ons Balkanlande toergroep die Bohinj Meer en die pragtige natuurskoon daar.
Later ry ons Balkanlande toergroep na Ucanc (4 km) waar die Savica Waterval is. Hier stroom die water uit die rotse (van die Sewe Triglav mere-valleie af) in die walle van Komarca in die Savica Waterval – die beroemdste waterval in Slowenië. Ons slaap vanaand in dieselfde hotel aan die Bohinj Meer.
Dag 4: Saterdag 23 Mei 2020
Vintgar Gorge - Ljubljana
Hierna vertrek ons Balkanlande toergroep na die hoofstad van Slowenië, Ljubljana. Hier ontmoet ons ons plaaslike, Engelsssprekende gids. Ons beleef dan ‘n interessante stadbesigtigingstoer in een van die mooiste stede in die Balkan.
Vanaand geniet ons balkanlande toergroep ‘n genotvolle Sloweense folklore-aand met ‘n tipiese Sloweense aandete, heerlike wyn, jolige musiek, pragtige volksdanse en oulike folkore-speletjies.
Daarna slaap ons in ‘n pragtige driesterhotel in die hartjie van Ljubljana.
Dag 5: Sondag 24 Mei 2020
Ons Balkanlande toergroep ry vanoggend vroeg na die unieke Renaissance kasteel, Predjama, naby Ljubljana. Hierdie besondere kasteel is in ‘n grot gebou!
Dan gaan onsBalkanlande toergroep een van die belangrikste en mees fenominale grotte in die wêreld besigtig: die ongeskonde en beroemde Skocjan Grotte wat ook ‘n Wêrelderfenis-natuurgebied is. Hier verdwyn die Reka Rivier in die vallei.
Na hierdie verbysterende ervaring ry onsBalkanlande toergroep na die Istriaanse kus. Ons slaap die volgende twee aande in ‘n viersterhotel naby die strand in Portoroz. Hier kan jy vanmiddag rustig op die promenade langs die see gaan stap, of met ‘n plaaslike bus na die buurdorpie Piran ry.
Dag 6: Maandag 25 Mei 2020
Na die afgelope dae se wonderlike natuurbelewenisse, gaan ons vandag op historiese uitstappies op die Istriaanse skiereiland.
‘n Plaaslike gids neem ons Balkanlande toergroep eers op ‘n baie interessante stadbesigtigingstoer in die ou (Romeinse!) stad Pula met sy besondere antieke amfiteater – die bes behoue Romeinse amfiteater van almal in Europa.
Hierna ry ons na Rovinj wat deur baie toeriste as een van die mooiste dorpies in Europa beskou word.
Hier bring ons Balkanlande toergroep die res van die dag deur. Dan ry ons laatmiddag terug na ons hotel in Portoroz.
Dag 7: Dinsdag 26 Mei 2020
Ons Balkanlande toergroep vertrek vroegoggend na die beroemde Nasionale Park Plitvice – een van die allermooiste natuurgebiede in Europa! Hier is sestien mere, ontelbare watervalle en strome water en ongeskonde, groen natuurskoon so ver jy kan sien! Ons spandeer die res van die dag hier (olv ‘n plaaslike gids). Ons Balkanlande toergroep hou piekniek langs een van die mere en ons besoek albei gedeeltes van hierdie meregebied. Dis ‘n onbeskryflike belewenis!
Na hierdie vyfsterdag van oorweldige indrukke en lekker stap in die natuur, rus ons bietjie op ons bus tydens ons rit na ons hotel in Otocac. Dit is ‘n gesellige driester-familie hotel. Hier eet ons ‘n smaaklike “familiemaaltyd” voor ons lekker gaan slaap.
Dag 8: Woensdag 27 Mei 2020
Die volgende antieke dorpie wat ons besoek, is Trogir. Dit is tussen die 13de en 15de eeu gebou en is vandag ook ‘n Wêrelderfenisgebied.
Ons ry vervolgens na Split – die tweede grootste stad in Kroasië. Ons ry direk na ons luukse viersterhotel in Podstrana reg langs die see. Hier gaan dit warm genoeg wees vir ‘n heerlike afkoel in die Adriatiese See. Dan volg ‘n smaaklike buffet-ete terwyl jy oor die see uitkyk!
Ne ete gaan ons vir ‘n wyle per bus na die Ou Stad. Dis ‘n onvergeetlike ervaring om die grootse Middeleeuse Paleis so verlig in die aand te beleef! En oral is musikante besig om musiek te maak!
Dag 9: Donderdag 28 Mei 2020
Vanoggend onderneem ons ‘n stadsbesigtigingstoer van Split se interessante Ou Stad onder leiding van ‘n plaaslike Engelssprekende gids. In Split is die besondere Paleis van Diocletianus, wat uit die 4de eeu behoue gebly het.
Na ons onvergeetlike besoek aan Split, vertrek ons Dubrovnik toe. Op pad besoek ons die stokou stadjie, Ston, met sy indrukwekkende, antieke stadsmuur.
In Dubrovnik gaan ons die volgende twee nagte in ‘n pragtige driesterhotel met die mooiste see-uitsig oorbly. Daar is onder andere ‘n pragtige swembad, en as jy verkies, kan jy ook in die see swem.
Dag 10: Vrydag 29 Mei 2020
Ons begin die dag met ‘n interessante stadsbesigtigingstoer van Dubrovnik te voet onder leiding van ‘n plaaslike gids. Na die besigtigingstoer het toerlede vrye tyd om die stad op hulle eie te verken. Ons gee vandag aan elke toerlid ‘n subsidie van 70 Kuna, wat jy bv. kan gebruik om op die stadsmure te gaan loop of om met die kabelkar teen die berg op te ry.
Ons ontmoet mekaar in die middag weer by die Ou Hawe. Ons onderneem dan almal saam ‘n gesellige bootvaart op die see. Hierna neem die bus ons na ons hotel.
Vanaand ry ons na ‘n ongerepte plasie waar ons ‘n baie besondere en beslis onvergeetlike folklore-aand met die heerlikste eg Kroatiese kos, wyn en Klapa-musikante uit die boonste rakke geniet!
Ons slaap vanaand weer in dieselfde hotel.
Dag 11: Saterdag 30 Mei 2020
Ons vat vandag die pad Montenegro toe. Eers besoek ons die antieke dorpie Kotor. Ons maak ook ‘n draai by Perast, waar ons ‘n aangename tydjie in die natuur deurbring.
(Hier besoek ons nie die kerkie op die eiland nie, omdat die bestuur van Winskooptoere meen dat die bootjies wat die groep daarheen moet vervoer, deesdae nie veilig genoeg is nie.)
Vanmiddag kan jy in die Ou Stad van Budva gaan rondloop. Vanaand oornag ons in ‘n gerieflike vierster-hotel in Budva en hier nuttig ons ‘n smaaklike aandete.
Dag 12: Sondag 31 Mei 2020
Dan vertrek ons per bus verder (ongeveer 3 ure) na die die mooi stad Trebinje. Ons gaan nou reeds by die grensoorgang in Bosnië in. Ons slaap vanaand in ‘n pragtige hotel in Trebinje. (Trebinje is een van die onlangse nuwe toevoegings tot ons toer.)
Dag 13: Maandag 1 Junie 2020
Teen 14:00 vertrek ons na die hoofstad van Bosnië, Sarajevo. Met ons aankoms gaan ons inkopies doen in die Ou Stad. Vanaand woon ons hier ‘n baie besondere Bosniese Folklore-aand by (heeltemal anders as die vorige soortgelyke geleenthede waar ons was) en ons eet ‘n tipiese Bosniese aandete. Ons slaap in ‘n luukse vierster-hotel in Sarajevo.
Dag 14: Dinsdag 2 Junie 2020
Dag 15: Woensdag 3 Junie 2020
Dag 16: Donderdag 4 Junie 2020
Na ‘n smaaklike buffet-ontbyt ry ons terug na Kroasië, na die skilderagtige dorpie, Samobor, waar ons vir oulaas heerlike Kremsnite (die geurige Sloweense melktert) gaan geniet!! Hier het ons ook geleentheid om die dorpie te verken, voordat ons na Zagreb vertrek. Vanaand vertrek ons van Zagreb Lughawe af na Johannesburg.
Dag 17: Vrydag 5 Junie 2020
Ons toerprys vir hierdie besondere toer
is R47,490* pp vir toerlede wat deel.
LW: ALLE AANDETES EN GROEPSBESOEKE AAN
*Ekonomiese klas retoervliegkaartjie van Johannesburg na Venesië en terug van Zagreb na Johannesburg. ‘n Beperkte aantal vlugte vanaf Kaapstad is beskikbaar op aanvraag.
* Die lughawe- en brandstofbelasting (soos by kwotasie) (tans ? )
LW: Op hierdie toer word uit die aard van die saak baie gestap.
Daar word wel nie van alle toerlede verwag om oral saam te stap nie. Toerlede wat nie kans sien om etlike kilometers te stap nie, kan dan slegs ‘n gedeelte van die afstand op eie pas stap of op ‘n plek vir die groep wag. Daar is slegs enkele plekke waar sulke persone heeltemal sal moet uitsit. Bel ons gerus hieroor.
(verwysing: BALK20/Jou Voorletters en Van bv.
2,742 keer gelees, 9 keer gelees vandag
Rusland Toer - Ons Top Rusland Bustoer in Augustus 2020
Bespreking : Ons unieke toer na die Balkanlande 2020